Roger Hodgson

**Roger Hodgson**, (født Charles Joseph Roger Pomfret Hodgson 21. mars 1950 i Portsmouth, England), er en engelsk musiker, låtskriver og plateprodusent. 

### Årene med Supertramp
Tidlig lærte han seg å spille en rekke musikkinstrumenter som gitar, bassgitar, cello, piano, keyboard, synthesizer, orgel, harmonium, flageolett (en fløyte) og trommer. I 1969 dannet han sammen med Rick Davies bandet Supertramp. Hans lyse tenorstemme var en kontrast til Davies' mørkere barytonstemme. En særegenhet er hans gamle harmonium(et pumpeorgel). Dette brukte han opp gjennom årene på flere sanger, bl.a. «Breakfast in America», «The Logical Song», «Two of Us» og deler av «Fool's Overture». Det siste albumet han spilte inn med Supertramp var *[[…Famous Last Words…]]* (1982). På denne siste platen spilte han inn balladen «Know Who You Are», hans første soloinnspilling, der han spilte alle instrumentene selv. Han fortsatte med denne instrumentale allsidigheten i sin solokarriere, men han hentet også inn andre musikere.

Hans solokarriere fra 1984 har resultert i tre studioalbum, et konsertalbum og en DVD-utgivelse. De senere årene har han turnert hyppig i Nord-Amerika og Europa.

## [[1984]]
* 8. oktober kom albumet *[[In the Eye of the Storm]]*, (A&M Records). Albumet solgte ca. 2 millioner eksemplarer og er Hodgsons største kommersielle suksess som soloartist.
* Roger Hodgson komponerte, sang, arrangerte og produserte *In the Eye of the Storm*, i tillegg spilte han alle instrumentene selv, med noen få unntak som trommer og fretless bassgitar på et par låter.

* Canada: Albumet solgte til platina. 

Singelen «Had a Dream» nådde følgende plassering:
* Sveits: Nr. 27
* Canada: Nr 29
* USA: Nr. 48

## [[1987]]

*[[Hai Hai]]* ble utgitt. (A&M Records)
Albumet floppet totalt, og få dager etter utgivelsen falt Hodgson og brakk begge håndleddene med den følge at albumet ikke kunne promoteres av artisten selv.

På dette albumet forlates den tradisjonelle Supertramp-sounden til fordel for 80-tallslyder med synthesizere, elektriske trommer og lignende.

For tilhengere av Supertramp finnes det likevel høydepunkter, som for eksempel balladene «Puppet Dance» og «Land Ho», sistnevnte ble skrevet sammen med Supertramp-partner Rick Davies i 1974, men var ikke utgitt tidligere.

Rekken av kjente studiomusikere på dette albumet er lang, blant andre trommeslager Carlos Vega, bassist Leland Sklar, trommeslageren Jeff Porcaro fra Toto, David Paich og Steve Porcaro som begge spilte keyboard og synthesizere i Toto, bassist Nathan East senere også han i Toto, samt en musiker som ble kalt «Joseph Pomfret» – et delvis psevdonym brukt av Roger Hodgson selv, og som er deler av hans egentlige lange navn.

## [[1993]]
Innleder samarbeid med Rick Davies i forbindelse med en av A&M records grunnleggere (Jerry Moss) feiret 25-årsjubileum. De jobbet med låtene "You Win I Loose" og "And The Light". Samarbeidet havarerte, men nevnte låter ble senere utgitt av Supertramp på albumet "Some Thing Never Change" i 1997.

## [[1994]]
Bandet "YES" gir ut albumet "TALK". Roger Hodgson skrev låten "Walls" sammen med Trevor Rabin. På albumet er det ikke Roger Hodgson som synger, men låten er senere utgitt av "Trevor Rabin" på albumet "90124", og der synger Roger Hodgson.ertramps saksofonist, klarinettist og keyboardist John A. Helliwell.

## [[1997]]
Albumet *[[Rites of Passage (Roger Hodgson-album)|Rites of Passage]]* ble utgitt på eget selskap (Unichord) etter omtrent ti års pause. Det var et konsertalbum innspilt høsten 1996 med blant andre sønnen Andrew Hodgson og Supertramps saksofonist, klarinettist og keyboardist John A. Helliwell.

## [[1999]]
Han bidro med sang på låtene «The Elements» og «The Will of God» på albumet til rockeoperaen *Excalibur: La Legende Des Celtes* (som på norsk betyr: «Excalibur: Kelternes Legende»). 

## [[2000]]
*[[Open the Door (Roger Hodgson-album)|Open the Door]]* ble utgitt av EPIC-Frankrike.
Ifølge CD-omtaler i media lignet dette albumet mer på Supertramp enn det Supertramp selv gjorde på samme tid. Albumet solgte til platina i Frankrike

## [[2001]]
Han bidro med sologitar i Ringo Starr sitt Ringo Starr & His All-Starr Band.

## [[2004]]
Han deltok i The Night of the Proms sin konsertserie i Belgia og i Tyskland.

## [[2005]]
Han holdt sin første konsert på over tyve år i sitt fødeland England, i London. Konserten ble filmet, men det førte ikke til noen utgivelse, men planene ble videreført året etter.

## [[2006]]
Hans solokonsert (med kun en gjesteartist på saksofon og keyboard) i Montreal i Canada ble filmet og DVD-en *[[Take the Long Way Home]]* ble utgitt, foreløpig kun i Canada, og gikk umiddelbart til topps på salgslistene der. Etter 7 uker ble det solgt mer enn 10&nbsp;000 eksemplarer og platina mottas. Soloturneen fortsatte med opptredener blant annet i Danmark.

## [[2007]]
* DVD-en *Take the Long Way Home* passerte 20&nbsp;000 solgte eksemplarer i Canada, og dermed ble den sertifisert til 2 x platina.
* Høsten 2007 ble DVD-en utgitt i Europa.
* 18. august spilte Roger Hodgson på Steinkjerfestivalen i Steinkjer.

## [[2008]]
* 22. mai 2008 spilte Roger Hodgson på Classic Rock Festival i Sandnes.

## [[2009]]
* 26. juni 2009 spilte Roger Hodgson på Hamar Music Festival i Hamar.
* Fikk gullplate for over 7500 solgte eksemplarer av DVD-en *Take the Long Way Home* i Frankrike.

## [[2010]]
* 11. juni spilte Roger Hodgson med band under festivalen Norwegian Wood i Oslo.
* 3. august spilte Roger Hodgson og Tre Små Kinesere under Olavsfestdagene i Trondheim.
Det ble et langt turneår hvor Roger Hodgson spilte mer enn 60 konserter. Parallelt med dette var det mye oppmerksomhet i media i forbindelse med Supertramps jubileumsturné *70-10*. Hodgson ønsket å være en del av denne, men Rick Davies sa nei.
* Albumet *Classics Live* ble utgitt. Albumet inneholder ti låter fra Hodgsons lange karriere, her i akustisk format, med band og symfoniorkester. Per november 2010 er albumet kun tilgjengelig via nedlasting fra Hodgsons offisielle nettsted.
* DVD-en *Take the Long Way Home* ble sertifisert til gull for 25&nbsp;000 solgte eksemplarer i Tyskland.

## [[2011]]
* 8. juli spilte Roger Hodgson med band under Stavernfestivalen i Stavern.

## [[2012]]

* 79 konserter på verdensturneen, men ingen konserter i Norge.

## [[2013]]

* 66 konserter på verdensturneen, men ingen konserter i Norge.

## [[2014]]

* 19. juni.2014 spilte Roger Hodgson med band under OverOslo festivalen i Oslo.
* 36 konserter på verdensturneen.

## [[2015]]

* 26. juni 2015 spilte Roger Hodgson med band under Steinkjerfestivalen i Steinkjer.
* 17. juli 2015 spilte han under Rootsfestivalen i Brønnøysund.
* 18. juli 2015 spilte han i Langesund.
* 54 konserter på verdensturneen.

## [[2016]]

* 46 konserter på verdensturneen, men ingen konserter i Norge.

## [[2017]]

* 78 konserter på verdensturneen, men ingen konserter i Norge. 
* Flere konserter i England, blant annet to opptredener i Royal Albert Hall

## [[2018]]

* 60 konserter på verdensturneen.
*21. juni spilte Roger Hodgson med band under OverOslo festivalen i Oslo.
*22. juni spilte han i Langesund
*24. juni spilte han i Grieghallen i Bergen.
*9. august opptrer han under Sildajass festivalen i Haugesund.

## Diskografi

### Album

## Diskografi

* *[[In the Eye of the Storm]]* (1984)
* *[[Hai Hai]]* (1987) 
* *[[Rites of Passage (Roger Hodgson-album)|Rites of Passage]]* (1997)
* *[[Open the Door (Roger Hodgson-album)|Open the Door]]* (2000)
* *[[Take the Long Way Home]]* (DVD, 2006)
* *[[Classics Live (Roger Hodgson-album)|Classics Live]]* (2010)

## Referanser


## Eksterne lenker
* 
* 
* 
* 
* Roger Hodgson på MySpace